- **சிங்கள மொழிப் பிரயோகச் சட்டத்தினை எதிர்த்துப் போராட்டம்** - (1961ம் ஆண்டு பெப்ரவரி மாதம் தமிழரசுக் கட்சித் தலைவர்கள் சிறிமாவோ அரசாங்கம் நிறைவேற்றிய நீதிமன்றங்களில் சிங்கள மொழிப் பிரயோகம் பற்றிய சட்டத்தினை எதிர்த்து யாழ் கச்சேரி வாசலில் சத்தியாக்கிரகப் போராட்டத்தினை நடத்தினர். வவுனியா, மன்னார், திருகோணமலை பிரதேசங்களுக்கும் விரிவாக்கப்பட்ட இப்போராட்டம் இராணுவ வன்முறை கொண்டு அடக்கப்பட்டது மட்டுமல்லாது போராட்டத்தில் ஈடுபட்ட தமிழரசுக் கட்சித் தலைவர்கள் அவசர காலச் சட்டத்தின் கீழ் சிறையில் அடைக்கப்பட்டனர். இக்காலகட்டத்தில் தமிழ் எழுத்துக்களுக்கு தார்பூசி அழிக்கும் இயக்கம் சிங்களப் பகுதியில் ஆரம்பித்தது.
- தமிழருக்கெதிரான இனக்கலவரம் - (1958ம் ஆண்டு வைகாசி மாதம் 23ம் திகதி தமிழருக்கெதிரான இனக்கலவரம் ஏற்பட்டு தென்பகுதி முழுதும் தமிழர்கள் தாக்கப்பட்டனர், வெட்டிக்கொல்லப்படனர், உயிருடன் எரிக்கப்பட்டனர், தமிழ்ப் பெண்கள் பாலியல் வன்முறைக்கு உட்படுத்தப்பட்டனர். 12,000 தமிழர்கள் அகதிகளாகவும் பாதுகாப்புக் கருதி பலர் யாழ் குடா நாட்டில் உள்ள பருத்தித்துறை துறைமுகத்திற்கு அனுப்பி வைக்கப்பட்டனர். இறந்தவர்களின் தொகை ஆயிரத்திற்கும் மேல் என்பது குறிப்பிடத்தக்கது.
- **ஒப்பந்தம் கைவிடப்பட்டது** - (1958ம் ஆண்டு மே மாத நடுப்பகுதியில் எஸ். ஜே. வி. செல்வநாயகத்துடன் செய்த ஒப்பந்தத்தினை கைவிட்டு விட்டதாக எஸ். டபிள்யூ. ஆர். டி. பண்டாரநாயக்கா அறிவித்தார்.
- கண்டிக்கு பாத யாத்திரை - (1957ம் ஆண்டு அக்டோபர் மாதம் 4ம் திகதி ஜே. ஆர். ஜெயவர்த்தனா தலமையில் பௌத்த பிக்குகள் உட்பட சிங்கள இனவாதிகள் பாத யாத்திரை ஒன்றை மேற்கொண்டார்கள்.
- எஸ். டபிள்யூ. ஆர். டி. பண்டாரநாயக்கா செல்வநாயகத்துடன் ஒப்பந்தம் - (1957ம் ஆண்டு யூலை மாதம் 27ம் திகதி)
- **தனிச் சிங்களச் சட்ட எதிர்ப்பு** - (1956 ஆம் ஆண்டு யூன் மாதம் 5ம் திகதி தனிச் சிங்களச் சட்டத்தினை எதிர்த்து காலித்திடலில் சத்தியாக்கிரகப் போராட்டம் செய்த தமிழரசுக் கட்சியினர் சிங்களக் காவல்துறையினரால் தாக்கப்பட்டனர். இத்தாக்குதலை நாடாளுமன்ற மாடியிலிருந்து பார்த்துக் கொண்டிருந்த எஸ். டபிள்யூ. ஆர். டி. பண்டாரநாயக்கா தமிழர்கள் இப்போராட்டத்தின் மூலம் நாடாளுமன்றத்தினைக் கைப்பற்றுவதற்கு வருகின்றனர் என சிங்கள இனவாதிகளிடம் திரித்த கதையின் காரணமாக கொழும்பு மற்றும் கல்லோயா பகுதிகளில் 150இற்கும் மேற்பட்ட தமிழர்கள் கொல்லப்பட்டு பலரது வீடுகள், சொத்துக்கள் தீக்கிரையாக்கப்பட்டன.
- **ஆட்சிமொழியாக சிங்களம்** - (1956ம் ஆண்டு யூன் மாதம் எஸ். டபிள்யூ. ஆர். டி. பண்டாரநாயக்காவினால் சிங்கள மொழியினை ஆட்சி மொழியாக மாற்ற நாடாளுமன்றத்தில் சட்டம் கொண்டுவரப்பட்டது.
- **இந்திய, பாகிஸ்தானியர் குடியுரிமைச் சட்டம்** - (1949 ஆம் ஆண்டு கொண்டு வரப்பட்ட இச்சட்டம் 10 இலட்சம் மலையகத் தமிழர்களின் வாக்குரிமையினைப் பறித்து அதன் மூலம் நாடாளுமன்றத்தின் 7 தொகுதிகளுக்கு தங்கள் பிரதிநிதிகளைத் தெரிவுசெய்யும் உரிமையையும், 14 தொகுதிகளில் வெற்றியினைத் தீர்மானிக்கும் உரிமையையும் இழந்தார்கள்.
- இலங்கையின் தேசியக் கொடி - (1948 ஆம் ஆண்டு சிங்களவர்களின் தேசியக் கொடியான வாள் ஏந்திய சிங்கக் கொடியே இருக்க வேண்டும் என்ற தீர்மானம் தமிழர்களினது எதிர்ப்புக்கு மத்தியில் டி. எஸ். சேனநாயக்கா அரசால் பாரளுமன்றத்தில் நிறைவேற்றப்பட்டது.
- **குடியகல்வுச் சட்டம்** - (1948 ஆகஸ்ட்)
- இலங்கை சுதந்திரம் - (1948 பிப்ரவரி 4 ஆம் திகதி) ஆங்கிலேயரிடமிருந்து சிங்களவரிடம் இலங்கையின் ஆட்சிப்பொறுப்பு ஒப்படைக்கப்பட்டது.
- சோல்பரி ஆணைக்குழு - (1944 ஆம் ஆண்டு பிரித்தானிய முடியாட்சியின் மேற்பார்வையில் இலங்கையருக்கு சுதந்திரம் வழங்குவதற்காக சோல்பரி ஆணைக்குழு இலங்கைக்கு அனுப்பப்பட்டது.
- **சிங்களக் குடியேற்றத் திட்டங்கள்** - (1931 ஆம் ஆண்டில் டி. எஸ். சேனநாயக்காவினால் கல்லோய குடியேற்றத் திட்டம், கந்தளாய் அல்லைக் குடியேற்றம் போன்ற திட்டங்கள் பூர்த்தி செய்யப்பட்டு பாரம்பரிய தமிழ்ப் பிரதேசங்களான அப்பிரதேசங்கள் சிங்களப் பிரதேசங்களாக மாற்றப்பட்டன.
- யாழ்ப்பாண மக்களின் தேர்தல் புறக்கணிப்பு - (1931 ஆம் ஆண்டு டொன்மூர் ஆணைக்குழுவினால் நடைமுறைப்படுத்தப்பட்ட அரசியலமைப்புச் சட்டத்தின் கீழ் நடைபெற்ற தேர்தலை யாழ்ப்பாண மக்கள் புறக்கணித்தனர்.
- டொனமூர் ஆணைக்குழு - (1927 நவம்பர் மாதம் இலங்கை மக்களுக்கு அதிக உரிமைகள் வழங்குவதெனக் கூறிக்கொண்டு டொனமூர் ஆணைக்குழுவை பிரித்தானிய அரசு இலங்கைக்கு அனுப்பி வைத்தது.
- சட்ட நிரூபண சபை - (1835ம் ஆண்டு இலங்கையின் முதலாவது சட்ட நிரூபண சபை உருவாக்கப்பட்டது. 1924 வரை இச்சபையில் தமிழருக்கும், சிங்களவருக்கும் சமமான பிரதிநிதித்துவம் வழங்கப்பட்டு வந்தது.
- சிலோன் அரசு உருவாக்கம் - (1833ம் ஆண்டு பிப்ரவரி 18ம் திகதி யாழ்ப்பாணம், கண்டி, கோட்டை என தனித்தனியே இருந்த மூன்று அரசுகளையும் "சிலோன்" என்ற ஒரே அரசாக பிரித்தானிய அரசு இணைத்தது.
- கோல்புறூக் ஆணைக்குழு - (1832ஆம் ஆண்டு) பிரித்தானிய ஆட்சிமுறையினை இலங்கையில் அறிமுகம் செய்வதைக் கண்டறிய கோல்புறூக் ஆணைக்குழு இலங்கைக்கு வருகைதந்தது.இவ்வாணைக்குழு மக்களின் தேவைகள், வரலாற்று உரிமைகள் என்பவற்றை கணக்கில் எடுக்காது பிரித்தானிய காலனித்துவ அரசின் தேவையை கணக்கில் எடுத்து இலங்கையினை ஒரே ஆட்சி முறையின் கீழ் கொண்டு வர வழி வகுத்தது.
- ஆங்கிலேயரின் கண்டி மீதான ஆக்கிரமிப்பு - (1815 மார்ச் 2ம் திகதி கண்டிய சிங்களவர்கள் ஆங்கிலேயரிடம் சரணடைந்தனர் கண்டிய மன்னன் கைது செய்யப்பட்டான். இவன் 1836 சனவரி 30இல் தமிழக வேலூர் சிறையில் காலமானான்.
- சிறிவிக்கிரம இராஜசிங்கன் - (கி.பி. ? முதல் 1815 மார்ச் 2ம் திகதி வரை) நாயக்க வம்சாவளியில் வந்த இத்தமிழ்மன்னன் கண்டியினை ஆட்சி செய்துவந்தான்.
- குலசேகரம் வைரமுத்து பண்டார வன்னியன் - (1803 முதல் 1811 இறக்கும் வரை) ஆங்கிலேயருக்கு எதிராகப் போரிட்டு வந்தான் வன்னியின் இறுதி மன்னனான குலசேகரம் வைரமுத்து பண்டார வன்னியன்.
- ஆங்கிலேயர் ஆக்கிரமிப்பு - (கி.பி. 1795 ஆகஸ்ட் மாதம் 18ம் திகதி திருகோணமலையையும் அக்டோபர் 5ம் திகதி மட்டக்களப்பு, மன்னார், யாழ்ப்பாணப்பிரதேசங்கள் போன்றனவற்றை ஒல்லாந்தரிடமிருந்து ஆங்கிலேயர் கைப்பற்றிக்கொண்டனர்.)
- ஒல்லாந்தர் ஆக்கிரமிப்பு - (கி.பி. 1638இல் மட்டக்களப்பு பின்னர் கி.பி. 1658இல் யாழ்ப்பாணம்) ஆகியனவற்றை போர்த்துக்கேயர்களிடம் இருந்து ஒல்லாந்தர் கைப்பற்றிக் கொண்டனர்.
- போர்த்துக்கேயர் ஆக்கிரமிப்பு - (கி.பி. 1619 யூன் மாதம் 5ம் திகதி முதல் 1658 வரை) யாழ்ப்பாண இராச்சியம்
போர்த்துக்கேயரால் கைப்பற்றப்பட்டு அடிமைப்படுத்தப்பட்டு ஆட்சி செய்யப்பட்டது. இதேகாலத்தில் வன்னிய சிற்றரசுகள் சில சுயாதீன அரசுகளாக இருந்தன.  
- யாழ்ப்பாண அரசின் சுதந்திரம் - கி.பி. 1467 இல் கோட்டை அரசிடமிருந்து யாழ்ப்பாண அரசு சுதந்திரம் பெற்றது.மேலும் இதனத்தொடர்ந்து (கி.பி. 1467 - கி.பி. 1619 வரை நல்லூர்|நல்லூரைத் தலைநகராகக் கொண்டு எட்டு மன்னர்களும் கி.பி. 1215 முதல் கி.பி. 1450 வரை சிங்கநகரைத் தலைநகராகக் கொண்டு 11 மன்னர்களும் யாழ்ப்பாண அரசினை ஆட்சி செய்தனர்.  
- கோட்டை அரசின் யாழ்ப்பாணப் படையெடுப்பு - (கி.பி. 1450 - 1467) சாப்புமல் குமரயாவின் படையினைக் கொண்டு யாழ்ப்பாண அரசைக் கைப்பற்றிய கோட்டை அரசு பின்னர் சிங்க நகரினை அழித்து நல்லூர் தலைநகராக்கப்பெற்றது. கோட்டை அரசிற்கு அடிமைப்பட்டு இருந்தது யாழ்ப்பாண அரசு.  
- பாண்டியர் - (கி.பி. 14 ஆம் நூற்றாண்டு) - தமிழர்கள்
- கலிங்கர் - (கி.பி. 13 ஆம் நூற்றாண்டு) - தமிழர்கள்
- மாகோன் - (கி.பி. 1215 - 1255 ஆட்சிக்காலம்) - கிழக்குப்பிரதேசம் (மகாவம்சக் குறிப்பு)
- ஆறாம் விஜயபாகு - (கி.பி. 1397 - 1409 ஆட்சிக்காலம்)
- யாழ்ப்பாண அரசின் இலங்கை ஆட்சி - (கி.பி. 1356 - 1374) சிங்கள அரசுகள், கோட்டை, கண்டி என இரண்டாகப் பிரிந்திருந்த காலப் பகுதியில் சிங்கை நகரைத் தலைநகராகக் கொண்ட யாழ்ப்பாண அரசும், வன்னிய அரசும் தொடர்ந்து வலிமையுடன் விளங்கிய இக்காலத்தில் யாழ்ப்பாண அரசின் நிர்வாகத்தில் முழு இலங்கையும் இருந்தது.
- ஐந்தாம் விஜயபாகு - (கி.பி. 1335 - 1347 ஆட்சிக்காலம்)
- நான்காம் விஜயபாகு - (கி.பி. 1271 - 1273 ஆட்சிக்காலம்)
- மூன்றாம் விஜயபாகு - (கி.பி. 1232 - 1236 ஆட்சிக்காலம்)
- இரண்டாம் விஜயபாகு - (கி.பி. 1186 - 1187 ஆட்சிக்காலம்)
- முதலாம் விஜயபாகு - (கி.பி. 1055 - 1110 ஆட்சிக்காலம்)
- பொலநறுவை ஆட்சி - (கி.பி. 10 - 14) இக்காலத்தில் சிங்கை நகரைத் தலைநகராகக் கொண்ட யாழ்ப்பாண அரசும், மட்டக்களப்பு, திருமலை, வன்னிப் பிரதேசங்களை உள்ளடக்கிய வன்னிய சிற்றரசுகளும் தமிழர்களுடைய அரசுகளாக விளங்கின.
- சோழர்கள் - (கி.பி. 10ஆம் நூற்றாண்டு) - தமிழர்கள். இவர்கள் ஆட்சிக்காலத்தில் அநுராதபுரம் அழிக்கப்பட்டது.
- குளக்கோட்டன் - (கி.பி. 1223 - 1260 ஆட்சிக்காலம்) கிழக்குப்பிரதேசம் (மகாவம்சக் குறிப்பு)